ai4bharat/Pralekha huggingface dataset:
রেলমন্ত্রক
ভারতীয় রেল খেতাব ধরে রাখতে জাতীয় ভারোত্তলন চ্যাম্পিনশিপে অংশগ্রহণ করবে
এই প্রতিযোগিতা ভূবনেশ্বরে ১৯-৩১ মার্চ পর্যন্ত অনুষ্ঠিত হবে
নতুন দিল্লি, ১৮ মার্চ, ২০২২
সিনিয়র জাতীয় পর্যায়ে পুরুষ ও মহিলাদের ভারোত্তলন প্রতিযোগিতা ২০২১-২২ ওড়িশার ভূবনেশ্বরে ১৯ থেকে ৩১ মার্চ পর্যন্ত আয়োজিত হবে। ভারতীয় রেলের ক্রীড়া বিভাগ রেল ক্রীড়া প্রসার পর্ষদ  এই প্রতিযোগিতায় অংশগ্রহণের জন্য একটি বড় দল পাঠাচ্ছে। ভারতীয় রেলের পুরুষ দল গত চার বছর ধরে লাগাতার এই প্রতিযোগিতায় জয়ের ধারা অব্যাহত রেখেছে। এমনকি, রেলের মহিলা ভারোত্তলক দল গত দু-বছর এই প্রতিযোগিতায় বিজয়ী হয়েছে।
ভারতীয় রেল দেশে অন্যতম বৃহৎ একটি প্রতিষ্ঠান, যেখানে ক্রীড়াবিদদের কর্মসংস্থানের সুযোগ মেলে। খেলাধূলার প্রসারে রেল ক্রীড়া প্রসার পর্ষদ বিশ্বমানের প্রশিক্ষণ ও সুযোগ-সুবিধা দেওয়ার জন্য রেলের ক্রীড়াবিদদের পাশাপাশি অন্যান্য ক্ষেত্র থেকেও ক্রীড়াবিদদের জন্য প্রয়োজনীয় ক্রীড়া পরিকাঠামো গড়ে তোলে। ভারতীয় রেলে প্রায় ১০ হাজার কর্মচারী রয়েছেন, যারা খেলাধূলার সঙ্গে যুক্ত। এদের মধ্যে তিন হাজার কর্মী সক্রিয় ভাবে খেলাধূলায় অংশ নিয়ে থাকেন। সংখ্যাতত্ত্বের বিচারে পুরুষ ও মহিলা ক্রীড়াবিদদের সর্ববৃহৎ নিয়োগকর্তা ভারতীয় রেল।
উল্লেখ করা প্রয়োজন, ভারতীয় রেলের ক্রীড়াবিদরা বিভিন্ন আন্তর্জাতিক প্রতিযোগিতায় অংশগ্রহণ করে দেশকে গর্বিত করেছেন। কমনওয়েল্থ গেমস থেকে শুরু করে এশিয়ান গেমস অথবা অলিম্পিক ক্রীড়া প্রতিযোগিতায় ভারতীয় রেলের ক্রীড়াবিদরা উল্লেখযোগ্য সাফল্যের নজির রেখে দেশকে গর্বিত করেছেন।
ভারতীয় রেল এস মীরাবাঈ চানুর মত বহু বিখ্যাত ভারোত্তলকের সাফল্যের পেছনে অবদান রেখেছে। অলিম্পিকে প্রথম ভারতীয় মহিলা ভারোত্তলক হিসেবে রেলের ক্রীড়াবিদ এস মীরাবাঈ চানু ২০২০-র টোকিও অলিম্পিক থেকে রৌপ্য পদক জয় করেছেন। এছাড়াও রেলের অন্যান্য বিখ্যাত ভারোত্তলকদের মধ্যে রয়েছেন অর্জুন পুরস্কার জয়ী সতীশ শিবলিঙ্গম, রেনু বালা, সঞ্চিতা চানু প্রমুখ।
CG/BD/AS/
(Visitor Counter : 133
স্বাস্থ্যওপরিবারকল্যাণমন্ত্রক
এনএইচএ আয়ুষ্মান ভারত ডিজিটাল মিশন -এর জন্য অনলাইন পাবলিক ড্যাশবোর্ডের সূচনা করেছে
নয়াদিল্লী, ৩০ মে, ২০২২
ন্যাশনাল হেল্থ অথরিটি  তার আয়ুষ্মান ভারত ডিজিটাল মিশন -এর জনকল্যাণমুখী প্রকল্পের আওতায় এই প্রকল্প বিষয়ে প্রায় প্রকৃত সময়ভিত্তিক তথ্য তুলে ধরার জন্য একটি পাবলিক ড্যাশবোর্ডের সূচনা করেছে। এই মিশনের আওতায় এবিডিএম পাবলিক ড্যাশবোর্ডে আয়ুষ্মান ভারত হেল্থ অ্যাকাউন্ট  নম্বর, হেল্থ কেয়ার প্রফেশনালস এবং হেল্থ ফিসিলিটি রেজিস্ট্রি -এর বিষয়ে মূল নথিভুক্তিকরণে বিস্তারিত তথ্য তুলে ধরেছে।
চলতি বছরের ৩০ মে পর্যন্ত এই ড্যাশবোর্ড অনুসারে এবিএইচএ -এর মোট সংখ্যা ২২.১ কোটি। এছাড়াও ১৬.৬ হাজারের বেশি স্বাস্থ্যসেবা পেশাদারে নাম নথিভুক্ত হয়েছে এইচপিআর-তে। এমনকি ৬৯.৪ হাজার স্বাস্থ্য সুবিধা কেন্দ্রের নাম নথিভুক্ত হয়েছে এইচএফআর-তে। ইতিমধ্যেই ব্যবহারকারিদের মাধ্যমে ১.৮ লক্ষেরও বেশি স্বাস্থ্য সম্পর্কিত তথ্য যুক্ত করা হয়েছে। সম্প্রতি ৫.১ লক্ষেরও বেশি মানুষ নতুন করে গঠিত এবিএইচএ অ্যাপটি ডাউনলোড করেছেন।
এবিডিএম ওয়েবসাইট অথবা https://dashboard.abdm.gov.in/abdm/ থেকে এবিডিএম পাবলিক ড্যাশবোর্ডটি সকলেই ব্যবহার করতে পারেন। এই ড্যাশবোর্ডটি এবিএইচএ তৈরির সংখ্যা, চিকিৎসক, নার্সদের মতো নাম নথিভুক্ত স্বাস্থ্যসেবাদের সংখ্যা, এবিএইচএ-এর সঙ্গে যুক্ত ডিজিটাল স্বাস্থ্য রেকর্ড সম্পর্কিত তথ্য সংগ্রহ করে রাখে। ড্যাশবোর্ডে দৈনিক ভিত্তিতে নাম নথিভুক্ত হাসপাতাল, পরীক্ষাগার ইত্যাদির মতো স্বাস্থ্য সুবিধা কেন্দ্রের সংখ্যার সঙ্গে সর্বশেষ বিবরণ দেওয়া রয়েছে।
এই পাবলিক ড্যাশবোর্ডের বিষয়ে বিশদ বিবরণ ব্যাখ্যা করেছেন এনএইচএ-এর সিইও ডাঃ আর এস শর্মা। তিনি বলেন, সহজে সুবিধাযোগ্য, স্বচ্ছতা, অন্তর্ভুক্তি এবং আন্তঃকার্যক্ষমতার নীতির ওপর ভিত্তি করে এবিডিএম তৈরি হয়েছে। এবিডিএম পাবলিক ড্যাশবোর্ড এই প্রকল্পের বিষয়ে সর্বশেষ তথ্য তুলে ধরার মাধ্যমে তা জনসমক্ষে নিয়ে আসে, যাতে সকল পক্ষই স্বচ্ছ উপায়ে এ তথ্য ব্যবহার করতে পারেন। এবিডিএম পাবলিক ড্যাশবোর্ড জাতীয় এবং রাজ্য/কেন্দ্রশাসিত অঞ্চলে তৈরি হওয়া এবিএইচএ-র সংখ্যার বিষয়ে একটি স্বচ্ছ দৃষ্টিভঙ্গী তুলে ধরেছে। লিঙ্গ এবং বয়স ভিত্তিতে সংখ্যাগুলি আলাদা করা হয়েছে। এবিএইচএ নম্বর তৈরির সুবিধাটি বেশ কয়েকটি জনপ্রিয় ডিজিটাল স্বাস্থ্য অ্যাপ্লিকেশন যেমন কো-উইন, পিএমজেওয়াই, আরোগ্য সেতু, গভর্নমেন্ট অফ অন্ধ্রপ্রদেশে, ই-সুশ্রুত রেলওয়ে হাসপাতাল ইত্যাদির মাধ্যমে পাওয়া যায়। এইচএফআর-এর জন্য এই ড্যাশবোর্ড সরকারি অথবা বেসরকারি মালিকানা, ওষুধের ধরণ  এবং এবিডিএম-এর আওতায় রাজ্য ভিত্তিক নথিভুক্তিকরণের সুবিধার ওপর ভিত্তি করে ইনফোগ্রাফিক্স ফরম্যাটে তথ্য তুলে ধরে।
এডিবিএম পাবলিক ড্যাশবোর্ড-এর বিষয়ে বিস্তারিত তথ্য এবিডিএম ওয়েবসাইট https://abdm.gov.in/-এ পাওয়া যাবে।
CG/SS/NS
(Visitor Counter : 81
পরিবেশওঅরণ্যমন্ত্রক
ভারত এবং ভুটানের মধ্যে পরিবেশের বিষয়ে সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৩ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও ভুটানের মধ্যে পরিবেশের বিষয়ে সহযোগিতা সংক্রান্ত স্বাক্ষরিত সমঝোতাপত্রটিতে অনুমোদন দেওয়া হয়।
বিস্তারিত :
পরিবেশ রক্ষা এবং ক্ষমতা, পারস্পরিক অধিকার ও উভয় পক্ষের মধ্যে লাভজনক পরিবেশ গড়তে যৌথ পরিচালন ব্যবস্থাপনা গড়ে তোলার লক্ষ্যে এই সমঝোতাপত্রটি স্বাক্ষরিত হয়েছে। এর ফলে দুই দেশের মধ্যে দীর্ঘমেয়াদী সহযোগিতার ক্ষেত্র প্রশস্ত হয়েছে। এই সংঝোতাপত্রটি দুটি দেশের আইন ও বিচার ব্যবস্থা অনুযায়ী তৈরি করা হয়েছে।
দুটি দেশের পারস্পরিক স্বার্থ বজায় রেখে এই চুক্তিতে বাতাস, বর্জ্য, রাসায়নিক ব্যবস্থাপনা, জলবায়ু পরিবর্তন সহ উভয় দেশের মধ্যে আলোচনার নিরিখে পরিবেশের অন্যান্য বিষয়গুলিকে যুক্ত করা হবে। যেদিন এই সমঝোতা পত্রটি স্বাক্ষরিত হয়েছে সেদিন থেকে পরবর্তী ১০ বছরের মেয়াদে এটি কার্যকর থাকবে। সমঝোতাপত্রের অংশগ্রহণকারীরা বিভিন্ন প্রতিষ্ঠান, বেসরকারি সংস্থা, সর্বস্তরের সরকারি প্রতিষ্ঠান এবং গবেষণা সংস্থাগুলির মধ্যে সহযোগিতার বাতাবরণ গড়ে তুলবে। অংশগ্রহণকারী দুই দেশের যৌথ কর্মীগোষ্ঠীর মধ্যে দ্বিপাক্ষিক স্তরে পরিবেশের বিভিন্ন বিষয়ে আলোচনা চালান হবে।
এই সমঝোতাপত্রের মাধ্যমে রাষ্ট্রায়ত্ত্ব এবং বেসরকারি ক্ষেত্রে অভিজ্ঞতা বিনিময় ও কারিগরি ব্যবস্থাপনা নিয়ে আলোচনা হবে। যা স্থিতিশীল উন্নয়নে অবদান রাখবে। তবে, এই সমঝোতাপত্র অনুসারে কর্মসংস্থান তৈরি হওয়ার কোনো অবকাশ নেই।
প্রস্তাবিত এই সমঝোতাপত্র অনুসারে দ্বিপাক্ষিক আলোচনা এবং যৌথ কর্মীগোষ্ঠীর বৈঠকেই আর্থিক বিষয়গুলি স্থান পাবে। এই বৈঠক পর্যায়ক্রমে ভারত ও ভুটানে অনুষ্ঠিত হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে এবং প্রতিটি দেশ নিজ নিজ ব্যয়ে প্রতিনিধি দলকে অন্য দেশে পাঠাবে।
ভারতের পরিবেশ, বন ও জলবায়ু পরিবর্তন মন্ত্রকের কেন্দ্রীয় দূষণ নিয়ন্ত্রণ পর্ষদ এবং ভুটানের জাতীয় পরিবেশ কমিশন ২০১৩ সালের ১১ই মে একটি চুক্তি স্বাক্ষর করেছিল। এই চুক্তির মেয়াদ ২০১৬ সালের ১০ই মার্চ শেষ হয়। সেই সমঝোতাপত্রের স্বাক্ষরে উভয় পক্ষই লাভবান হওয়ায় পরিবেশের বিষয়ে সহযোগিতার জন্য ঐক্যবদ্ধ প্রয়াস বজায় রাখার সিদ্ধান্ত নেওয়া হয়েছিল। সেই প্রেক্ষিতে এই সমঝোতাপত্রটি স্বাক্ষরিত হয়।
CG/CB/SKD
(Visitor Counter : 145
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১০ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৫ কোটি ৭০ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ১৩২
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ১ হাজার ২৫৮ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ২ হাজার ৪৫৪
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৫৪
দৈনিক ভিত্তিতে আক্রান্তের হার ০.২৫ শতাংশ
সাপ্তাহিক ভিত্তিতে আক্রান্তের হার ০.২৩ শতাংশ
এখনও পর্যন্ত মোট নমুনা পরীক্ষা হয়েছে ৭৯ কোটি ৩৮ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ১৮ হাজার ৩৪৫
CG/BD/AS/
(Visitor Counter : 70
রেলমন্ত্রক
দেবী কালী মূর্তি বিসর্জনের জন্য চক্ররেলে ট্রেন পরিষেবা নিয়ন্ত্রণ
কলকাতা, ২ নভেম্বর, ২০২১
দেবী কালী মূর্তি বিসর্জনের সময়ে সুবিধার জন্য চক্ররেল বাগবাজার ও প্রিন্সেপ ঘাটের মধ্যে ট্রেন পরিষেবা নিয়ন্ত্রণ করবে। এই প্রেক্ষিতে পূর্ব রেলের তরফে জানানো হয়েছে, আগামী ৫, ৬ ও ৭ নভেম্বর বেলা ৩টে থেকে পরদিন সকাল ৭টা পর্যন্ত ট্রেন পরিষেবা নিয়ন্ত্রণ করা হবে। রেলের পক্ষ থেকে এক প্রেস বিবৃতিতে বলা হয়েছে, চক্ররেলের তিনটি ইএমইউ লোকাল ট্রেনের যাত্রাপথ সংক্ষিপ্ত করা হয়েছে। এই তিনটি লোকাল ট্রেনের যাত্রাপথ সংক্ষিপ্ত করে কলকাতা স্টেশন এবং অন্য তিনটি ট্রেনের যাত্রা শুরুর স্টেশন কলকাতা স্টেশন থেকে করা হয়েছে। চক্ররেলে আরও দু’জোড়া ইএমইউ লোকাল ট্রেনের যাত্রাপথ ঘুরিয়ে দেওয়া এবং যাত্রাপথ সংক্ষিপ্ত করা হবে। একজোড়া লোকাল ট্রেনের যাত্রাপথ সংক্ষিপ্ত করে বালিগঞ্জ করা হচ্ছে। এদিকে চক্ররেলের আরও একজোড়া লোকাল ট্রেনের যাত্রাপথ কাঁকুরগাছি রোড জংশন-বালিগঞ্জ রুটে ঘুরিয়ে দেওয়া হবে। এমনকি, এই দু’জোড়া লোকাল ট্রেনের যাত্রাপথ সংক্ষিপ্ত বা যাত্রা সূচনার স্টেশন বালিগঞ্জ স্টেশন থেকে করা হবে। মাঝেরহাট স্টেশন থেকে আরও একজোড়া ইএমইউ লোকাল ট্রেনের যাত্রা সূচনা হবে এবং এই স্টেশনে আরও একজোড়া ট্রেনের পরিষেবা শেষ হবে।
পূর্ব রেলের পক্ষ থেকে আরও জানানো হয়েছে, চক্ররেলে একটি ইএমইউ লোকাল ট্রেন কাঁকুরগাছি রোড জংশন-বালিগঞ্জ রুটে ঘুরিয়ে দেওয়া হবে।
SSS/BD/DM/
(Visitor Counter : 9
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৮ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৮ কোটি ৪০ লক্ষ টিকা দেওয়া হয়েছে।
দেশে সুস্পষ্টভাবে করোনায় আক্রান্তের সংখ্যা বর্তমানে ১৬ হাজার ৯৮০।
সুস্পষ্টভাবে করোনায় আক্রান্তের হার ০.০৪ শতাংশ।
জাতীয় স্তরে সুস্থতার হার বর্তমানে ৯৮.৭৪ শতাংশ।
গত ২৪ ঘণ্টায় সুস্থ হয়েছেন ২ হাজার ৫৬৩ জন। মোট সুস্থতার সংখ্যা ৪ কোটি ২৫ লক্ষ ২৮ হাজার ১২৬।
সারা দেশে গত ২৪ ঘণ্টায় নতুন করে আক্রান্ত ৩ হাজার ৩০৩ জন।
দৈনিক-ভিত্তিতে আক্রান্তের হার ০.৬৬ শতাংশ।
সাপ্তাহিক-ভিত্তিতে আক্রান্তের হার ০.৬১ শতাংশ।
এখনও পর্যন্ত নমুনা পরীক্ষা হয়েছে ৮৩ কোটি ৬৪ লক্ষ; গত ২৪ ঘণ্টায় ৪ লক্ষ ৯৭ হাজার ৬৬৯টি নমুনা পরীক্ষা হয়েছে।
CG/BD/SB
(Visitor Counter : 101
প্রধানমন্ত্রীরদপ্তর
পাকিস্তানে বন্যায় প্রাণহানির খবরে প্রধানমন্ত্রীর শোকপ্রকাশ
নতুনদিল্লি, ২৯ আগস্ট, ২০২২
প্রধানমন্ত্রী শ্রী নরেন্দ্র মোদী পাকিস্তানে বন্যায় প্রাণহানির খবরে গভীর শোকপ্রকাশ করেছেন।
এক ট্যুইট বার্তায় প্রধানমন্ত্রী বলেছেন,
“পাকিস্তানে ভয়াবহ বন্যায় প্রাণহানির খবরে আমি মর্মাহত। এই প্রাকৃতিক বিপর্যয়ে যারা ক্ষতিগ্রস্ত হয়েছেন, আহত এবং বন্যাদুর্গত পরিবারগুলিকে আমরা আন্তরিক সমবেদনা জানাই এবং পরিস্থিতি দ্রুত স্বাভাবিক হয়ে উঠুক, সেই প্রার্থনা করি”।
PG/CB
(
ক্রেতা, খাদ্যএবংগণবন্টনমন্ত্রক
ফুড করপোরেশন অফ ইন্ডিয়া ২০২০র মার্চ থেকে জুন পর্যন্ত ১৩৯ লক্ষ মেট্রিক টন খাদ্যশস্য সরবরাহ করেছে
নয়া দিল্লী, ৬ অগস্ট, ২০২০
২৪ মার্চ থেকে ৩০ জুন ২০২০
খাদ্য ও গণবন্টন দপ্তরের অধীন ফুড কর্পোরেশন অফ ইন্ডিয়া সারা দেশে প্রায় ৫০০০টি মালগাড়িতে ১৩৯লক্ষ মেট্রিক টন এবং ৯১,৮৭৪টি ট্রাকে ১৪.৭ লক্ষ মেট্রিক টন খাদ্যশস্য সরবরাহ করেছে। আন্দামান ও নিকোবর দ্বীপপুঞ্জ এবং লাক্ষাদ্বীপে নির্ধারিত পরিমাণ খাদ্যশস্য সরবরাহ নিশ্চিত করতে পাঠানো হয় জাহাজে। সুষ্ঠু ও সফলভাবে এই কাজ করতে রেল এবং জাহাজ মন্ত্রক ও বায়ুসেনার ভূমিকা উল্লেখযোগ্য। এফ সি আই,সি ডব্লিউ সি, সি আর ডব্লিউ সি রাজ্যের গুদাম এবং রাজ্য ও কেন্দ্রশাসিত অঞ্চলগুলির গণবন্টন দপ্তর/ নিগমের কর্মীরা সমন্বয় রেখে কাজ করে একে সফল করেছে।
সুবিধাপ্রাপকদের হাতে খাদ্যশস্য তুলে দিতে সারা দেশে ৫.৪ লক্ষ উচিৎ মূল্যের দোকানগুলির নেটওয়ার্ককে কাজে লাগানো হয়েছে। তার জন্য কোভিড ১৯ জনিত বিধি সঠিকভাবে পালন করা হয়েছে।
বায়োমেট্রিকের সাহায্যে পরিচয় নির্ধারণে সমস্যা সত্ত্বেও সবরকম সুরক্ষা অবলম্বন করে উত্তরপ্রদেশ, বিহার, গুজরাত প্রভৃতি রাজ্য ও কেন্দ্রশাসিত অঞ্চলে সুবিধাপ্রাপকদের বায়োমেট্রিক পরিচয় নির্ধারণ করা হয়েছে।
পি এম জি কে ওয়াই-এর অধীনে খাদ্যশস্য বিতরণের বিষয়ে দেশের বিভিন্ন প্রান্তে নিরপেক্ষ সমীক্ষায় দেখা গেছে সুবিধাপ্রাপকরা অত্যন্ত সন্তোষ প্রকাশ করেছে। কর্মসূচি রূপায়ণের কড়া তদারকি করা হয়েছে মাননীয় উপভোক্তা বিষয়ক, খাদ্য ও গণবন্টন মন্ত্রী সহ সর্বস্তরে। পি এম-জিকেওয়াই এর কোন সমস্যার মীমাংসা করা হয়েছে দ্রুত।
এর আগে ২০২০র মার্চে কোভিড১৯ মহামারির কারণে অর্থনৈতিক বাধার ফলে গরিব মানুষদের দুর্দশা দূর করতে প্রধানমন্ত্রী গরিবকল্যাণ প্যাকেজ ঘোষিত হয়। সেই মতো দফতর এপ্রিল,মে,জুন২০২০ এই তিন মাসের জন্য প্রধানমন্ত্রী গরিব কল্যাণ অন্ন যোজনা শুরু করে। এর উদ্দেশ্য অভূতপূর্ব সঙ্কটে খাদ্যশস্যের অভাবে এন এফ এস এ-র অধীনে থাকা গরিব মানুষ যাতে না বঞ্চিত হয়।
এই বিশেষ কর্মসূচিতে প্রায় ৮১ কোটি সুবিধাপ্রাপকদের তাদের নির্ধারিত নিয়মিত মাসিক বরাদ্দের অতিরিক্ত বিনামূল্যে প্রতি মাসে মাথপিছু ৫ কেজি গম বা চাল দেওয়া হয়েছে।
সেই মতো ৩০ মার্চ ২০২০তে দফতর জানায় মোট ১২১ লক্ষ মেট্রিক টন খাদ্যশস্য দেওয়া হয়েছে সব রাজ্য ও কেন্দ্রশাসিত অঞ্চলগুলিকে এবং এফ সি আইকে যাতে এন এফ এস এ-র অধীন সকল সুবিধাপ্রাপক এপ্রিল থেকে জুন মাসে তাদের খাদ্যশস্য পান।
এফ সি আই-এর প্রতিবেদন অনুযায়ী সব রাজ্য ও কেন্দ্রশাসিত অঞ্চল মিলে প্রায় ১১৮ লক্ষ মেট্রিক টন  তিন মাসের খাদ্যশস্য তুলেছে। এ ছাড়া এপ্রিল থেকে জুনে সবকটি রাজ্য ও কেন্দ্রশাসিত অঞ্চল তাদের বরাদ্দের মধ্যে ১১১.৫২ লক্ষ মেট্রিক টনের বেশি  খাদ্যশস্য বিতরণ করেছে।
এর মধ্যে - ক) এপ্রিল মে-তে প্রতিমাসে ৭৫ কোটি সুবিধাপ্রাপককে দেওয়া হয়েছে ৩৭.৫ লক্ষ মেট্রিক টন 
খ) জুন মাসে ৭৩ কোটি সুবিধাপ্রাপকদের দেওয়া হয়েছে ৩৬.৫৪ লক্ষ মেট্রিক টন খাদ্যশস্য।
(CG/AP
শিল্পওবাণিজ্যমন্ত্রক
এপিইডিএ-এর সহায়তায় উত্তরপ্রদেশের পূর্বাঞ্চল দেশের নতুন হাব হিসেবে উঠে এসেছে
নতুন দিল্লি, ০৭ জানুয়ারি, ২০২২
বাণিজ্য ও শিল্প মন্ত্রকের সঙ্গে সমন্বয় বজায় রেখে চলা কৃষি ও প্রক্রিয়াজাত খাদ্য পণ্য রপ্তানি উন্নয়ন সংস্থা  বারাণসী কৃষি – রপ্তানি হাব -এর উন্নয়নের মাধ্যমে পতিত জমি বিশিষ্ট পূর্বাঞ্চলকে কৃষি-রপ্তানি কার্যক্ষেত্রে এক নতুন গন্তব্য স্থান হিসেবে গড়ে তোলার জন্য বেশ কিছু উদ্যোগ নিয়েছে।
এপিইডিএ উত্তরপ্রদেশের সম্ভাব্য জেলাগুলিকে ভিএইএইচ-এর আওতায় নিয়ে আসার জন্য চিহ্নিত করেছে। এই পূর্বাঞ্চলের আওতায় রয়েছে বারাণসী, মির্জাপুর, আজমগড়, প্রয়াগরাজ, গোরখপুর, গাজিপুর, চান্দৌলি, সন্থ রবিদাস নগর জেলাগুলি।
এপিইডিএ-এর হস্তক্ষেপের জেরে বারাণসী অঞ্চলে কৃষি পণ্য রপ্তানি ক্ষেত্রে আমূল পরিবর্তন এসেছে। গত ৬ মাসে পূর্বাঞ্চল থেকে প্রায় ২০ হাজার মেট্রিক টন কৃষি পণ্য রপ্তানি করা হয়েছে। এর মধ্যে ৫ হাজার মেট্রিক টন টাটকা ফল ও শাক-সব্জি, ১৫ হাজার মেট্রিক টন খাদ্য শস্যদানা ভিয়েতনাম, নেপাল, বাংলাদেশ সহ বিভিন্ন দেশে রপ্তানি করা হয়েছে।
বারাণসী ও সংলগ্ন অঞ্চলগুলি থেকে গত বছর অক্টোবর, নভেম্বর ও ডিসেম্বর মাসে যথাক্রমে ১২, ২২ ও ৪৫ মেট্রিক টন কৃষিপণ্য রপ্তানি করা হয়। গঙ্গা তীরবর্তী অঞ্চলে অবস্থিত বারাণসীতে জমির উর্বরতার কারণে সমৃদ্ধ, পুষ্টিকর, উন্নতমানের কৃষিজাত পণ্য উৎপাদিত হয়ে থাকে। এই বারাণসী অঞ্চলে ইন্ডিয়ান ইনস্টিটিউট অফ ভেজিটেবল রিসার্চ, ইন্টারন্যাশনাল রাইস রিসার্চ ইনস্টিটিউট, বেনারস হিন্দু বিশ্ববিদ্যালয়-এর মতো কেন্দ্রীয় ও আন্তর্জাতিক স্তরের নামী প্রতিষ্ঠান রয়েছে। বর্তমানে বারাণসী অঞ্চলে লাল বাহাদুর শাস্ত্রী আন্তর্জাতিক বিমানবন্দর তৈরি করা হয়েছে। এতে কৃষি পণ্যের রপ্তানির পরিমাণ বৃদ্ধি পেয়েছে। এপিইডিএ বিশ্ব বাজারে রপ্তানিকারকদের কৃষি পণ্য বাজারজাত করার ক্ষেত্রে বিশেষ সাহায্য করেছে। এমনকি কৃষি পণ্য সরবরাহ শৃঙ্খল এবং বাজারের মধ্যে সেতুবন্ধনের ভূমিকা পালন করেছে এপিইডিএ। সরকার পূর্বাঞ্চলের গোরখপুরে বারাণসী মডেল চালু করার চিন্তাভাবনা শুরু করেছে। উল্লেখ্য, কুশিনগরে সদ্য প্রতিষ্ঠিত আন্তর্জাতিক বিমানবন্দর পণ্য রপ্তানিতে গুরুত্বপূর্ণ ভূমিকা পালন করতে পারে। কোভিড মহামারী পরিস্থিতিতেও বারাণসী থেকে লন্ডন, দুবাই, কাতার, অস্ট্রেলিয়ায় টাটকা সব্জি, আম, চাল রপ্তানি করা হয়েছে। এছাড়াও এপিইডিএ-র সহায়তায় বারাণসীতে একাধিক সংস্থাও শস্য বীজ উৎপাদনের কাজ শুরু করেছে।
CG/SS/SKD/
(Visitor Counter : 138
অর্থমন্ত্রক
বিদেশি চোরাচালান চক্রের সঙ্গে যুক্ত আটজনকে আটক ও গ্রেপ্তার : উদ্ধার করা বিদেশি অর্থের পরিমাণ ভারতীয় মুদ্রায় ৬ কোটি ১৪ লক্ষ টাকা
নয়াদিল্লি, ৮ আগস্ট, ২০১৮
একটি সুনির্দিষ্ট অভিযোগের সূত্রে কেন্দ্রীয় রাজস্ব দপ্তরের রাজস্ব গোয়েন্দা আধিকারিকের  দিল্লি আঞ্চলিক ইউনিটের আধিকারিকরা নয়াদিল্লির ইন্দিরা গান্ধী আন্তর্জাতিক বিমানবন্দরে সাতজন বিদেশি নাগরিককে আটক করে তাদের কাছ থেকে প্রচুর সংখ্যক বিদেশি টাকা উদ্ধার করেছে। বিদেশি নাগরিকদের ব্যাগেজ থেকে ঐ অর্থ উদ্ধার করা হয়। তারা সকলেই ৫ ও ৬ আগস্টের মধ্যবর্তী সময়ে রাতের বিমানে হংকং যাত্রার উদ্দেশে বিমানবন্দরে হাজির হয়। এই চোরাচালান চক্রের একজন ভারতীয় সহযোগীকেও এই সূত্রে চিহ্নিত ও আটক করা হয়।
আটক ও উদ্ধার করা বিদেশি অর্থের প্রায় পুরোটাই ছিল মার্কিন ১০০ ডলারের নোটে যার মোট অর্থমূল্য প্রায় ৮ লক্ষ ৯০ হাজার মার্কিন ডলার। ভারতীয় মুদ্রায় বাজারে এর মূল্য দাঁড়ায় ৬ কোটি ১৪ লক্ষ টাকা।
সাতজন বিদেশি নাগরিক এবং তাদের ভারতীয় সহযোগীকে গ্রেপ্তার করা হয়েছে। এ বিষয়ে আরও তদন্ত ও অনুসন্ধানের কাজ চলছে।
SSS/SKD/DM/…
(Visitor Counter : 53
উপ-রাষ্ট্রপতিরসচিবালয়
ভারত ও সেনেগালের মধ্যে সাংস্কৃতিক বিনিময়, যুব বিষয়ক সহযোগিতা এবং কর্মকর্তাদের জন্য ভিসামুক্ত ব্যবস্থার তিনটি সমঝোতা চুক্তি স্বাক্ষর করা হয়েছে
ভারত তার উন্নয়নের পথে সেনেগালের মতো একটি দেশের অংশীদার হতে প্রতিশ্রুতিবদ্ধ- উপরাষ্ট্রপতি
শ্রী নাইডু সেনেগালের রাষ্ট্রপতির সঙ্গে প্রতিনিধি পর্যায়ের আলোচনা করেছেন
নতুন দিল্লি, ০২ জুন, ২০২২
ত্রিদেশীয় সফররত ভারতের উপরাষ্ট্রপতি শ্রী এম ভেঙ্কাইয়া নাইডু গতকাল সেনেগালে গিয়ে পৌঁছেছেন। সেখানকার ডাকার বিমানবন্দরে সেনেগালের পক্ষ থেকে সেখানকার বিদেশমন্ত্রী মিসেস আয়েশাটা টাল সাল তাঁকে অভ্যর্থনা জানান। সেনেগালে ভারতের উপরাষ্ট্রপতির সফর এমন একটা সময়ে অনুষ্ঠিত হচ্ছে যখন উভয় দেশ তাদের কূটনৈতিক সম্পর্কের ৬০ বছর উদযাপন করছে।
রাজধানী শহর ডাকারে শ্রী নাইডুর নেতৃত্বে সেনেগালের রাষ্ট্রপতি মিস্টার ম্যাকি সালের সঙ্গে ভারতের এক প্রতিনিধি পর্যায়ের আলোচনা হয়েছে। দ্বিপাক্ষিক, আঞ্চলিক এবং আন্তর্জাতিক সহযোগিতার মাধ্যমে সেনেগালের আর্থসামাজিক উন্নয়নে ভারত তার প্রতিশ্রুতি সম্পর্কে আশ্বস্ত করেছে।
এই আলোচনা চলাকালীন ভারত বিভিন্ন ক্ষেত্রে তাদের দ্বিপাক্ষিক সম্পর্ক আরও গভীর করার জন্য সেনেগালের সঙ্গে তিনটি সমঝোতা চুক্তি স্বাক্ষর করেছে। প্রথম সমঝোতা চুক্তিটি কূটনৈতিক এবং সরকারি পর্যায়ে পাসপোর্টধারীদের জন্য ভিসামুক্ত ব্যবস্থার সাথে সম্পর্কিত।
দ্বিতীয় চুক্তিটি ২০২২ থেকে ২০২৬ সালের মধ্যে দু'দেশের মধ্যে সাংস্কৃতিক বিনিময় পুনর্নবীকরণ সম্পর্কিত। এর ফলে দু'দেশের মধ্যে যোগাযোগ আরও শক্তিশালী হবে।
তৃতীয় সমঝোতা চুক্তিতে যুব বিষয়ক দ্বিপাক্ষিক সহযোগিতার কথা বলা হয়েছে। ভারত এবং সেনেগাল উভয় দেশের মধ্যে তুলনামূলকভাবে তরুণ জনসংখ্যা বেশি রয়েছে বলে স্বীকার করা হয়েছে। সেক্ষেত্রে তথ্য, জ্ঞানের আদান- প্রদানের মাধ্যমে দু দেশের তরুণ সমাজ উপকৃত হবে।
করোনা জনিত অতিমারি সত্ত্বেও বিগত এক বছরে ভারত ও সেনেগালের মধ্যে বাণিজ্য ৩৭ শতাংশ বৃদ্ধি পেয়ে ১.৫ বিলিয়ন মার্কিন ডলারে উন্নীত হয়েছে বলে উপরাষ্ট্রপতি সন্তোষ প্রকাশ করেন। তিনি আমাদের বাণিজ্যকে আরও বৈচিত্র্যময় করার জন্য আহ্বান জানান। বিশেষত, কৃষি, তেল ও গ্যাস, স্বাস্থ্য, রেলপথ, খনি, প্রতিরক্ষা, সবুজ শক্তি প্রভৃতি খাতে।
সেনেগাল থেকে ভারতে সারের গুরুত্বপূর্ণ উপাদান ও ফসফেটের বিশাল আমদানির কথা উল্লেখ করে উপরাষ্ট্রপতি উল্লেখ করেন যে, ভারতীয় কোম্পানি গুলি এক্ষেত্রে তাদের দক্ষতা প্রকাশ করতে পারে।
আন্তর্জাতিক সৌরজগতের সদস্য হওয়ার জন্য উপরাষ্ট্রপতি সে নিকালকে ধন্যবাদ জানিয়েছেন।
CG/ SB
(Visitor Counter : 121
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯০ কোটি ৮৩ লক্ষ ছাড়িয়েছে
১২-১৪ বছর বয়সীদের ৩ কোটি ১০ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৯ হাজার ৬৭ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৮২৭
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৭২ শতাংশ
নয়াদিল্লি, ১৩ মে, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৯০ কোটি ৮৩ লক্ষ ৯৬ হাজার ৭৮৮ ছাড়িয়েছে।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩ কোটি ১০ লক্ষ ৯২ হাজার ২২৭টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৫,৯৯৫
১,০০,২৭,০৫৯
৪৯,৭৯,৫৮৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৭,২৮৭
১,৭৫,৬০,৬০০
৮০,৫৮,২৫৫
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,১০,৯২,২২৭
১,১০,৪৯,৫৯৩
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮৮,৪৭,৮১৭
৪,৩৫,৭৮,৭৬০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৬৪,২৭,৫৪১
৪৮,৩৩,৮৮,৮৭৭
৩,৩০,৭৮১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩১,০০,৯১১
১৮,৯৩,০৬,৯১৭
৮,৯০,৮৫১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৯,৯০,৮৯৫
১১,৭৯,৮২,৫৯৯
১,৫৯,৬০,২৩৫
|
|
|
|
প্রিকশন ডোজ
|
|
৩,০২,১৯,৭১০
|
|
মোট
|
|
|
|
১,৯০,৮৩,৯৬,৭৮৮
দেশে সুস্পষ্টভাবে করোনায় আক্রান্তের সংখ্যা বর্তমানে ১৯ হাজার ৬৭ হয়েছে, যা মোট আক্রান্তের ০.০৪ শতাংশ।
একইভাবে, জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ৩ হাজার ২৩০ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ৭০ হাজার ১৬৫।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৮২৭ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৭১ হাজার ২৭৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৪ কোটি ২৪ লক্ষ ৫৮ হাজার ১৬৭।
সাপ্তাহিক-ভিত্তিতে আক্রান্তের হার বর্তমানে ০.৭২ শতাংশ। একইভাবে, দৈনিক আক্রান্তের হার দাঁড়িয়েছে ০.৬০ শতাংশ।
CG/SS/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ২৬ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯২ কোটি ৮২ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৫ হাজার ৪১৪
সুস্পষ্টভাবে করোনায় আক্রান্তের হার ০.০৪ শতাংশ
জাতীয় স্তরে সুস্থতার হার ৯৮.৭৫ শতাংশ
দেশে গত ২৪ ঘণ্টায় সুস্থ হয়েছেন ২ হাজার ১৬৭ জন, এরফলে মোট সুস্থতার সংখ্যা বেড়ে ৪ কোটি ২৬ লক্ষ ৪ হাজার ৮৮১
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৬২৮
দৈনিক ভিত্তিতে আক্রান্তের হার ০.৫৮ শতাংশ
সাপ্তাহিক ভিত্তিতে আক্রান্তের হার ০.৫১ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ৮৪ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ৫২ হাজার ৫৮০
CG/SS/NS
(Visitor Counter : 59
রাষ্ট্রপতিরসচিবালয়
রাষ্ট্রপতির সঙ্গে মুসলিম ওয়ার্ল্ড লীগের মহাসচিবের সাক্ষাৎ
নতুন দিল্লি, ১২ জুলাই, ২০২৩
রাষ্ট্রপতি শ্রীমতী দ্রৌপদী মুর্মু-র সঙ্গে ১২ জুলাই, মুসলিম ওয়ার্ল্ড লীগের মহাসচিব ডঃ মহম্মদ বিন আব্দুলকরিম আল-ঈশা সাক্ষাৎ করেছেন। রাষ্ট্রপতি ভবনে তাঁর প্রথম ভারত সফরে ডঃ আল-ঈশাকে স্বাগত জানিয়ে শ্রীমতী মুর্মু বলেন, ভারত সহিষ্ণু মুল্যবোধ, ঐকমত্য গড়ে তোলা এবং বিভিন্ন মতবাদের মধ্যে আলাপ-আলোচনা চালিয়ে যাওয়ার বিষয়ে মুসলিম ওয়ার্ল্ড লীগের ভূমিকার প্রশংসা করেন। তিনি জানান, বহু সংস্কৃতির এই দেশে বহু ভাষা, বহু সম্প্রদায় এবং বহু ধর্মের মানুষ বসবাস করেন। তাঁরা বৈচিত্র্যের মধ্যে ঐক্য গড়ে তুলেছেন। ভারতের ২০ কোটির বেশি মুসলিম ভাই ও বোনেরা এই দেশকে বিশ্বের দ্বিতীয় বৃহত্তম ইসলাম ধর্মাবলম্বীদের বসবাসকারী রাষ্ট্র হিসেবে পরিচিতি এনে দিয়েছে।
রাষ্ট্রপতি বলেন, সৌদি আরবের সঙ্গে ভারতের বিশেষ সম্পর্ককে সবসময়ই গুরুত্ব দেওয়া হয়। ব্যবসা বাণিজ্য ও মানুষের সঙ্গে মানুষের যোগাযোগের মাধ্যমে দুটি দেশের মধ্যে প্রাচীন যুগ থেকে নিবিড় সম্পর্ক রয়েছে। উভয় দেশই বিশ্বের সঙ্গে গুরুত্বপূর্ণ বিভিন্ন বিষয় ভাগ করে নিয়েছে।
রাষ্ট্রপতি বলেন, ভারত এবং সৌদি আরব যেকোনো ধরণের সন্ত্রাসবাদের বিরুদ্ধে সোচ্চার। দুটি দেশই জঙ্গীবাদের বিরুদ্ধে আপোষহীন নীতি অনুসরণ করে। সন্ত্রাসবাদের মোকাবিলা এবং হিংসাত্মক মৌলবাদকে নির্মূল করার ক্ষেত্রে উভয় নেতাই সর্বাঙ্গীন এক ব্যবস্থাপনা গড়ে তোলার উপর গুরুত্ব দিয়েছেন। এক্ষেত্রে মধ্যপন্থী ভাবধারাকে কাজে লাগাতে হবে। মৌলবাদ, জঙ্গীবাদ এবং সহিংসতার বিরুদ্ধে ডঃ আল-ঈশার ভূমিকার প্রশংসা করেছেন রাষ্ট্রপতি। তাঁর ভারত সফরে মুসলিম ওয়ার্ল্ড লীগের সঙ্গে বিভিন্ন বিষয়ে নতুন নতুন সহযোগিতার ক্ষেত্র তৈরি হবে বলে রাষ্ট্রপতি আশাপ্রকাশ করেন।
CG/ CB /SKD
(Visitor Counter : 61
স্বাস্থ্যওপরিবারকল্যাণমন্ত্রক
ডঃ হর্ষ বর্ধন বিহারে এনসেফেলাইটিসে শিশু মৃত্যুর কারণ খুঁজতে বিশেষজ্ঞদের সঙ্গে বৈঠক করলেন
নয়াদিল্লি, ১৮ জুন, ২০১৯
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন বিহারের মজফফরপুরে এনসেফেলাইটিসে শিশু মৃত্যুর হার বৃদ্ধির কারণ অনুসন্ধান করতে বিশেষজ্ঞদের নিয়ে একটি বৈঠক করেছেন। এই বৈঠকে মন্ত্রকের উচ্চপদস্থ কর্মকর্তারা ছাড়াও, এইম্স, এনসিডিসি, আইসিএমআর, আইএপি, হু এবং সিডিসি-র বিশেষজ্ঞরা উপস্থিত ছিলেন।
বৈঠক শেষে মন্ত্রী জানান, মুজফফরপুর এবং সংলগ্ন জেলাগুলিতে শিশু মৃত্যুর হারের বৃদ্ধির কারণ জানার জন্য এই বৈঠকে বিস্তারিত আলোচনা করা হয়েছে। সংশ্লিষ্ট এলাকার আর্থ-সামাজিক অবস্থা, পুষ্টির হার, তাপপ্রবাহ, শিশুদের মধ্যে হাইপোগ্লাইসেমিয়া, জেলাগুলিতে স্বাস্থ্য পরিষেবার পরিকাঠামো সহ বিভিন্ন বিষয় নিয়ে মতবিনিময় করা হয়েছে। ঐ এলাকায় মৃত্যুর কারণ খুঁজে বের করার জন্য বিশেষজ্ঞ এবং গবেষকদের সঙ্গে কেন্দ্র ও রাজ্য সরকারের সহযোগিতায় সচেতনতা কর্মসূচি নেওয়ার পরিকল্পনা করা হয়েছে।
ফেডারেল পরিকাঠামোর মধ্যে কেন্দ্রীয় সরকারের থেকে প্রয়োজনীয় সাহায্য নিয়ে বিহার সরকার এনসেফেলাইটিস প্রতিরোধে দীর্ঘমেয়াদি সমাধানের জন্য প্রামান্য তথ্য সংগ্রহ করবে। বিহার সরকারকে সাহায্য করার জন্য দুটি কেন্দ্রীয় দল এখন সেখানে রয়েছে। এই বৈঠকে সমস্যার মোকাবিলায় ডঃ হর্ষ বর্ধন মন্ত্রক এবং সংশ্লিষ্ট সংস্থাগুলিকে পরিবেশ, কৃষি-বিজ্ঞান এবং পুষ্টি বিশেষজ্ঞদের মতামত জানতে বলেন। এর জন্য জাতীয় পর্যায়ের একটি দল গঠন করা হয়েছে। এই দলের সদস্যরা সময়ে সময়ে পরিস্থিতির পর্যালোচনা করবেন এবং নানা পরামর্শ দেবেন।
CG/CB/DM
(Visitor Counter : 109